Tiitli teenis auga välja Taavi Kõosaar, kellega oleme head koostööd teinud juba mitmeid aastaid. Taavi oli Eesti esimene Microsofti partnertudeng (MSP) - tol ajal kandis see programm veel Microsoft Student Consultant nimetust. Ta tõmbas käima MUG.ee kasutajagrupi vedades selle tegemisi algusaastatel. Vahepeal jõudis ta töötada nii meie partnerite juures kui ka Microsoftis arenduskonsultandina, omandades selle käigus väga head teadmised .NET arendusest, sh Visual Studio Team System toodetest.